पाएं अपने शहर की ताज़ा ख़बरें और फ्री ई-पेपरडाउनलोड करें
किसी भी रोग से प्राथमिक लड़ाई इंसान के शरीर में स्थित प्रतिरोधक क्षमता से होती है। चाहे वह सामान्य बुखार हो या कोरोना का संक्रमण। सर्वप्रथम शरीर खुद विभिन्न रोगों के जीवाणुओं से लड़ता है। अगर किसी भी व्यक्ति की रोग-प्रतिरोधक क्षमता में कमी आने लगती है तो वह तरह-तरह की बीमारियों से पीड़ित होने लगते हैं। इसलिए, हर व्यक्ति को अपनी रोग-प्रतिरोधक क्षमता को लेकर सजग रहने की जरूरत है। ताकि, किसी भी बीमारी की चपेट में आने के बाद उसे अनावश्यक परेशानियों का सामना नहीं करना पड़े। वैश्विक महामारी के इस दौर में हमें रोग-प्रतिरोधक क्षमता मजबूत रखने व बढ़ाने के लिए पौष्टिक आहार (भोजन) का सेवन जरूरी है। जिससे हमारी रोग-प्रतिरोधक क्षमता में वृद्धि हो और वह बीमारियों से लड़ सकें ।
रोग-प्रतिरोधक क्षमता मजबूत रहने से लोग शारीरिक व मानसिक रूप से भी मजबूत रहते हैं और संक्रामक बीमारियों से दूर रहते हैं। ऐसे में जरूरी है कि कोरोना संक्रमण के लक्षण दिखने पर लोग संयम और धैर्य से काम लें।पानी के भरपूर सेवन से शरीर को मिलता है लाभमुख्य चिकित्सा एवं स्वास्थ्य अधिकारी डॉ. दिनेश चंद मीणा ने बताया कि जो लोग इलाज के दौरान सकारात्मक रह रहे हैं, वह बाकी लोगों की अपेक्षा जल्द स्वस्थ हो रहे हैं। इसलिए मजबूत रोग-प्रतिरोधक क्षमता के लिए सकारात्मक होना होगा। साथ ही, विटामिन, कैल्शियम और आयरनयुक्त आहार का सेवन जरूरी है। अधिक देर तक भूखा न रहते हुए समय पर खाना खाना चाहिए और खाना खाने के करीब 30 मिनट बाद भरपूर मात्रा में पानी पीना चाहिए। ताकि, हमारी रोग-प्रतिरोधक क्षमता मजबूत हो सके। समय पर भोजन-नाश्ता करने से शरीर की प्रतिरोधक क्षमता बढ़ती है। नींद पूरी लेना, शारीरिक रूप से सक्रिय रहना, तनाव से दूर रहना, नियमित रूप से 10 से 20 मिनट ध्यान करने से लाभ मिलता है।
उन्होंने बताया कि विश्व स्वास्थ्य संगठन ने भी माना है कि घर पर रहकर ही 80 प्रतिशत से ज्यादा कोरोना के मरीज ठीक हो रहे हैं। इसलिए घबराएं नहीं और अपनी सोच सकारात्मक रखें। सकारात्मक सोच रखना इसलिए जरूरी है, क्योंकि डर, चिंता और घबराहट की वजह से ही ऑक्सीजन के स्तर के साथ-साथ शरीर की रोग-प्रतिरोधक क्षमता में गिरावट होती है। जिसकी वजह से यह बीमारी जानलेवा हो सकती है। नकारात्मक बातों से मन विचलित होने लगता है। इसलिए जरूरी है कि संक्रमित मरीज चिकित्सकों की बताई गई दवाइयां नियमित रूप से लें, श्वसन संबंधी व्यायाम (ब्रीदिंग एक्सरसाइज) करें, भाप (स्टीम) लें, गर्म पानी पीएं, हेल्दी खाना खाएं, अपने शरीर का तापमान (बॉडी टेम्परेचर) और ऑक्सीजन लेवल जांचते (चेक) रहें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn